**יוהאן וילם פריסו, נסיך אורנז'** (בהולנדית: **Johan Willem Friso van Oranje-Nassau**; ‏ 14 באוגוסט 1687 – 14 ביולי 1711) היה נסיך אורנז' בין השנים 1702–1711.

ביוגרפיה
--------

וילם נולד בלייוורדן ב-14 באוגוסט 1687, להיינריך קזימיר השני, רוזן נסאו-דיאץ ולהנרייטה אמליה, נסיכת אנהלט-דסאו, בתם של יוהאן גאורג השני, נסיך אנהלט-דסאו והנרייטה שרלוטה, רוזנת נסאו. בשנת 1696 מת אביו היינריך קזימיר השני, רוזן נסאו-דיאץ, ויוהאן וילם פריסו מונה במקומו לנסיך נסאו-דיאץ ולסטאדהאודר של פריסלנד וחרונינגן.

ב-19 במרץ 1702 מת ויליאם השלישי, מלך אנגליה, שהיה בנוסף נסיך אורנז'. מותו של ויליאם היה גם סופו של בית אורנז'-נסאו ההולנדי, ששלט בארצות השפלה מאז ימי וילם השתקן. בכל חמשת המחוזות בהם שלט ויליאם השלישי – הולנד, זיילנד, אוטרכט, חלדרלנד ואוברייסל – הושעה תפקיד הסטאטהולדר לאחר מותו של ויליאם. שני המחוזות הנותרים – פריסלנד וחרוניגן – מעולם לא נשלטו בידי ויליאם השלישי, ובהם המשיך יוהאן וילם פריסו לשלוט. לפי צוואתו של ויליאם, היה יוהאן וילם פריסו אמור גם לרשת את נסיכות אורנז', אך פרידריך הראשון, מלך בפרוסיה תבע את המחוז הזה לעצמו.

בשנת 1707 התגייס יוהאן וילם פריסו לצבא ההולנדי, ופיקד עליו בקרבות שונים במהלך מלחמת הירושה הספרדית, כחלק מצבאו של ג'ון צ'רצ'יל, הדוכס הראשון ממרלבורו.

ב-14 ביולי 1711 טבע יוהאן וילם פריסו, בעת מסעו מהחזית בפלנדריה למפגש עם פרידריך הראשון, מלך בפרוסיה, לדיון על ירושת נסיכות אורנז'. יוהאן וילם פריסו הותיר לבנו וילם שנולד לאחר מותו, את טענתו לשלטון בנסיכות. תחת חוזה אוטרכט, עליו הוסכם בשנת 1713, התיר פרידריך הראשון למלך צרפת, לואי הארבעה עשר, לקחת את מחוזות אוראנז' לרשותו. לוילם הרביעי נותר רק התואר "נסיך אורנז'" הריק מתוכן, בנוסף בשנת 1747 קיבל וילם הרביעי קיבל גם את תפקיד הסטאדהאודר (משנה זו והלאה היה סטאדהאודר אחד לכל הרפובליקה, ולא אחד לכל מחוז כפי שהיה לפני כן).

משפחתו
------

ב-26 באפריל 1709 התחתן יוהאן וילם פריסו עם מריה לואיזה, רוזנת הסן-קאסל, בתם של קרל, רוזן הסן-קאסל ומריה אמליה מקורלנד, ממנה היו לו 2 ילדים:

* אמליה, נסיכת נסאו-דיאץ (1710–1777), התחתנה עם פרידריך, נסיך הכתר של באדן-דורלאך.
* וילם הרביעי, נסיך אורנז' (1711–1751)

אילן יוחסין
-----------


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ארנסט קזימיר הראשון, רוזן נסאו-דיאץ |   | סופיה הדוויג מבראונשווייג-לינבורג |   | פרדריק הנדריק, נסיך אורנז' |   | אמליה מזולמס-בראונפלס |   | יוהאן קזימיר, נסיך אנהלט-דסאו |   | אגנס מהסן-קאסל |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   | וילהלם פרידריך, נסיך נסאו-דיאץ |   |   |   | אלברטינה אגנס, רוזנת נסאו |   | הנרייטה קתרינה, רוזנת נסאו |   |   |   | יוהאן גאורג השני, נסיך אנהלט-דסאו |   |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   | היינריך קזימיר השני, נסיך נסאו-דיאץ |   |   |   |   |   |   |   | הנרייטה אמליה, נסיכת אנהלט-דסאו |
|   |   |   |   |   |   |   |   |
|   |   |   |   |   |   |   |   |   |   |   |   |   |
|
|   |   |   |   |   |   |   |   |   |   | **יוהאן וילם פריסו, נסיך אורנז'** |
|

קישורים חיצוניים
----------------

ויקישיתוף מדיה וקבצים בנושא **יוהאן וילם פריסו, נסיך אורנז'** בוויקישיתוף
* יוהאן וילם פריסו, נסיך אורנז', באתר "Find a Grave" (באנגלית)
* יוהאן וילם פריסו, נסיך אורנז', באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007263564005171
* BNE: XX5398674
* BPN: 24335841
* GND: 119272555
* ISNI: 0000 0000 1360 4824
* LCCN: no2012115876
* NTA: 070934061
* SUDOC: 176283668
* VIAF: 25408939
* WorldCat: lccn-no2012115876

 |